શહેર કોંગ્રેસ પ્રમુખ ગીરીશ અમેથીયા માથે મુંડન કરાવતા હતા અને કોંગી કાર્યકરો સુત્રોચ્ચાર કરતા ત્યારે જ કાર્યક્રમ સ્થળે પોલીસ કાફલો ધસી ગયો હતો અને અમેથીયાનું મુંડન અટકાવી દીધું હતું. નારેબાજી કરતા ધારાસભ્ય વિક્રમ માડમ સહિત બે ડઝન જેટલા કોંગી કાર્યકરોને પોલીસ અટકાયતમાં લઇ ગઇ હતી. પોલીસે કોંગી આગેવાનોને મેયરને આવેદનપત્ર આપવા પણ જવા દીધા ન હતા. શહેર કોંગ્રેસ પ્રમુખે જણાવ્યું હતું કે, કોર્પોરેશન દ્વારા જે ગબ્બરસિંહ ટેકસ નખાયો છે તે પાછો ખેંચવો એવી જામનગરની જનતા વતી અમારી માંગણી છે. મેયર તરીકે જવાબદારી સંભાળ્યાના પાંચેક માસથી સામાન્ય સભા તો મળેલ છે પરંતુ સભામાં વિકાસલક્ષી એજન્ડા નક્કી કરવામાં આવેલ નથી. કે બીપીએમસી એકટ મુજબ નગરસેવકોને પ્રશ્નોત્તરી કરવા દેવામાં આવેલ નથી. શહેરમાં સમસ્યાઓ વધતી જાય છે તેના તરફ પણ ધ્યાન દેવાતું નથી.